PROVEDBENA ODLUKA KOMISIJE

оd 16. lipnja 2017.

o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Dealurile Zarandului (ZOZP))

(2017/C 197/04)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,

budući da:

ODLUČILA JE:

Jedini članak

Zahtjev za izmjenu specifikacije proizvoda za naziv „Dealurile Zarandului” (ZOZP) u skladu s člankom 105. Uredbe (EU) br. 1308/2013 naveden je u Prilogu ovoj Odluci.

U skladu s člankom 98. Uredbe (EU) br. 1308/2013 objava ove odluke temelj je za podnošenje prigovora protiv izmjene specifikacije proizvoda iz prvog stavka ovog članka u roku od dva mjeseca od dana objave u Službenom listu Europske unije.

(1) SL L 347, 20.12.2013., str. 671.

PRILOG

ZAHTJEV ZA NOVU IZMJENU SPECIFIKACIJE PROIZVODA

„DEALURILE ZARANDULUI”

PGI-RO-A0031-AM01

Datum podnošenja: 28.5.2015.

1. Pravila koja se primjenjuju na izmjenu

Članak 105. Uredbe br. 1308/2013 – izmjena koja nije manja

2. Opis i razlozi za izmjenu

2.1. Izmjena ograničenog područja

Ograničeno područje za proizvodnju vinā s oznakom zemljopisnog podrijetla „Dealurile Zarandului”, koje se prostire kroz cijeli okrug Arad, treba proširiti tako da uključuje lokalitete Zăbrani, Neudorf, Frumuşeni, Cruceni, Fiscut, Firiteaz, Hunedoara Timişană, Dud i Agrişu Mare. Konfiguracija konačnog zemljopisnog područja za koje se zahtijeva zaštita vinā s oznakom zemljopisnog podrijetla stoga će biti sljedeća:

Okrug Arad, vinograd Miniș-Măderat, sa sljedećim vinorodnim centrima:

Miniș, lokaliteti:

— grad Lipova (lokaliteti Lipova i Radna)

— Zăbrani (sela Zăbrani i Neudorf)

— Frumușeni (selo Frumușeni)

— Păuliș (sela Păuliș i Barațca)

— Ghioroc (sela Miniș, Ghioroc i Cuvin)

— Covăsânț (selo Covăsânț)

Măderat, lokaliteti:

— Șiria (sela Șiria, Galșa i Mâsca)

— grad Pâncota (lokalitet Pâncota i selo Măderat)

— Târnova (sela Târnova, Dud, Agrişu Mare i Drauţ)

— grad Ineu (lokalitet Ineu i selo Mocrea)

— Șilindia (sela Șilindia, Satu Mic i Luguzău)

Dealul Viilor, lokaliteti:

— Șagu (sela Șagu, Cruceni, Fiscut, Firiteaz i Hunedoara Timișană)

Dorobanți, lokaliteti:

— Curtici (selo Dorobanți)

Bijela vina koja se proizvode oko mjestā Lipova, Zăbrani i Neudorf imaju tipičnu mineralnost i okus vina iz južnog dijela vinogradarskog područja Miniș-Măderat. Zahvaljujući obilatosti berbi, to su vina relativno visoke kiselosti (nešto niže na prvi okus) i zaokružene primarne arome. Nasuprot tome, crna vina imaju specifičnu duboku boju karakterističnu za čitavo vinogradarsko područje Miniș-Măderat: tamna ali jarka rubin-crvena pozadina s grimiznim odsjajem. Vina su ekstraktivna. Prema statističkim podacima ONVPV-a za 2012., 2013. i 2014. količina suhog ekstrakta u bijelim vinima može dosegnuti razine do 19-20 g/l (sauvignon), a kod crnih vina i do 27,55 g/l (cabernet sauvignon). Vina proizvedena u sjevernom dijelu regije (Dud, Agrișu Mare, Luguzău) finija su i izraženije kiselosti, zahvaljujući istoj izraženoj ekstraktivnosti: 19,44 g/l za bijela vina (sivi pinot i sauvignon) i 27,63 g/l za crna vina (merlot).

Opis vina koja se proizvode na lokalitetima na koje je područje prošireno objašnjava njihove analitičke i organoleptičke specifičnosti. Komparativna analiza vina proizvedenih u zadnje četiri godine berbe od nekoliko sorti vinove loze koje se uzgajaju i na starom području i na nedavno uključenim lokalitetima pokazuje sljedeće: prirodna alkoholna jakost za sortu mustoasă de Măderat kreće se od 11,76 % vol. do 12,30 % vol., ukupni udio vinske kiseline iznosi 6,0 g/l, a ukupna količina suhog ekstrakta od 18,15 do 19,85 g/l; za sortu laški rizling prirodna alkoholna jakost kreće se od 10,60 % vol. do 12,35 % vol., ukupna količina vinske kiseline iznosi 5,20 – 6,30 g/l, a ukupna količina suhog ekstrakta od 17,20 do 21,10 g/l; za sortu merlot prirodna alkoholna jakost kreće se od 12,50 % vol. do 13,00 % vol., ukupna količina vinske kiseline iznosi 6,10 – 6,50 g/l, a ukupna količina suhog ekstrakta od 24,65 do 27,55 g/l; za sortu cabernet sauvignon prirodna alkoholna jakost kreće se od 12,20 % vol. do 12,60 % vol., ukupna količina vinske kiseline iznosi 4,70 – 6,69 g/l, a ukupna količina suhog ekstrakta od 20,63 do 24,75 g/l. Bijele sorte koje se uzgajaju na lokalitetima Lipova, Radna, Zăbrani, Neudorf, Păuliş i Baraţca vrlo su slične u pogledu svježine i voćnosti. Izrazito slični sekundarni okusi uočavaju se kod bijelih vina iz nasada na lokalitetima Şagu, Cruceni, Fiscut, Firiteaz, Hunedoara Timişană i Frumuşeni. Smeđe tlo černozem na lokalitetima Şilindia, Satu Mic, Luguzău, Dud i Agrişu Mare daje vina koja su ekstraktivna, punoga tijela i intenzivna okusa. Nije slučajnost da se na ovom području vinova loza uzgaja od davnina.

Zbog slabog poznavanja europske politike o zaštiti ograničenih područja obuhvaćenih oznakom zemljopisnog podrijetla i nepostojanja udruženja proizvođača vina u vrijeme ulaska Rumunjske u Europsku uniju neki lokaliteti s dugom tradicijom proizvodnje vina posebne kvalitete prvotno nisu bili uključeni u područje Dealurile Zarandului.

JEDINSTVENI DOKUMENT

1. Naziv(i) za registraciju

Dealurile Zarandului

2. Vrsta oznake zemljopisnog podrijetla

ZOZP – zaštićena oznaka zemljopisnog podrijetla

3. Kategorije proizvoda od vinove loze

1. Vino

4. Opis vina (vinā)

Analitičke i organoleptičke karakteristike

— ukupna i stvarna alkoholna jakost: ne manje od 10 % vol.;

— ukupna kiselost (vinska kiselina): ne manje od 4,5 g/l;

— sadržaj hlapljivih kiselina (octena kiselina): ne više od 1,2 g/l;

— nereducirajući suhi ekstrakt: ne manje od 17 g/l;

— ukupni sadržaj sumporova dioksida: ne više od 300 mg/l;

— sadržaj slobodnog sumporova dioksida: ne više od 60 mg/l.

1. Muscat ottonel:

— Izgled: bistar, svijetao

— Boja: žuta poput slame ili intenzivno žuta, ovisno o kvaliteti grožđa u vrijeme berbe

— Miris: blaga cvjetna nijansa, tipična muškatna aroma od berbi u sjevernom dijelu vinograda

— Okus: tipičan okus muškata, s ugodnom baršunastom naznakom. Zahtijeva korekciju kiselosti.

2. Traminer roz:

— Izgled: bistar

— Boja: žućkasto-zelena

— Miris: aroma ružinih latica, osobito kod berbi na području lokaliteta Păuliş

— Okus: specifičan, podsjeća na svježe pokošeno sijeno.

3. Sauvignon:

— Izgled: bistar, ugodan

— Boja: blijedo-žuta sa zelenkastim nijansama

— Miris: podsjeća na cvijet vinove loze

— Okus: voćni, ugodno kiseo, uravnotežen.

4. Sivi pinot:

— Izgled: bistar

— Boja: zelenkasto-bijela, s blago-žućkastim nijansama

— Miris: aroma ljetnih jabuka

— Okus: pun, s naznakom kore pečenog kruha.

5. Feteasca regala:

— Izgled: bistar

— Boja: zelenkasto-žuta

— Miris: kiselkasta aroma ljetnih jabuka, što je rezultat visokog udjela minerala u skeletnom tlu

— Okus: pun, uravnotežen, odražava posebnosti sjevernog dijela vinograda.

6. Feteasca alba:

— Izgled: bistar

— Boja: zelenkasto-žuta

— Miris: jabuka i cvijet vinove loze

— Okus: ugodan, uravnotežen, tipičan.

7. Laški rizling:

— Izgled: bistar

— Boja: zelenkasto-bijela

— Miris: nema posebnu primarnu aromu

— Okus: pun, vinski, vrlo svjež, ugodne kiselosti.

8. Rajnski rizling:

— Izgled: bistar

— Boja: zelenkasto-bijela, tipična

— Miris: nema posebnu primarnu aromu

— Okus: vinski, vrlo svjež, ugodno kiselkast.

9. Chardonnay:

— Izgled: bistar, proziran

— Boja: zlatno-žuta

— Miris: aroma bagremova cvijeta i pokošenog sijena

— Okus: ugodan, cvjetni, blago kiselkast.

10. Mustoasă de Măderat

— Izgled: bistar, ugodan

— Boja: zelenkasto-žuta, poput kriške limuna, što upućuje na blago kiselkast okus

— Miris: nedozrela zelena jabuka, s naznakom cvijeta vinove loze, osobito na lokalitetima gdje je proizvodnja manja od standardne za tu sortu

— Okus: svjež, osvježavajući, živahan zahvaljujući visokoj kiselosti, osobito na lokalitetima sa znatnim razinama proizvodnje.

11. Furmint:

— Izgled: bistar

— Boja: zelenkasto-bijela, s blijedožutim nijansama

— Miris: primarna aroma tropskog voća

— Okus: ugodan, poput zrelog tropskog voća, jedinstven.

12. Furmint de miniş:

— Izgled: bistar

— Boja: zelenkasto-bijela, s limunsko-žutim nijansama

— Miris: aroma tropskog voća

— Okus: ugodan, svjež, podsjeća na sočno tropsko voće, tipičan.

13. Cabernet sauvignon:

— Izgled: bistar

— Boja: intenzivna rubin-crvena, sa snažnim plavkastim nijansama ako je proizvedeno od grožđa ubranog na lokalitetima od Covăsânţ do Lipova, koji su povoljni za uzgoj crnih sorti

— Miris: izrazita aroma samoniklog bilja i trave

— Okus: dok je vino mlado previše hrapav, trpak, tanak, čak se ne može piti; neophodno je sazrijevanje u bačvi u trajanju od najmanje dvije godine. Dozrijevanjem se poboljšava, postane ugodno baršunast, zaokružen i blag. Veća kiselost u usporedbi s drugim vinogradima i izdašan ekstrakt povećavaju njegovu trajnost, osiguravajući dugotrajnu svježinu.

14. Merlot:

— Izgled: bistar

— Boja: rubin-crvena s naznakama boje terakote nakon sazrijevanja

— Miris: ugodna aroma šumskog voća, divljih malina, s naznakama hrasta i vanilije kao rezultat sazrijevanja

— Okus: trpkost je umjerenija nego kod cabernet sauvignona; ima posebnu baršunastu teksturu karakterističnu za tu sortu i starenjem dobiva atraktivan bouquet.

15. Crni pinot:

— Izgled: bistar

— Boja: tamnocrvena poput trešnje, jarka

— Miris: aroma koja se sa starenjem vina mijenja od trešnje do jagode

— Okus: baršunast, nježan, kompleksan i profinjen, postojan, osobito na jugu vinograda.

16. Fetească neagră:

— Izgled: bistar

— Boja: intenzivna granat-crvena

— Miris: kompleksna, specifična aroma s autentičnom cvjetnom natruhom

— Okus: uravnotežen, ugodan i dovoljno pun, ugodan za nepce i atraktivan.

17. Burgund mare

— Izgled: bistar

— Boja: intenzivna granat-crvena s nijansama grimizne; standardnu boju imaju vina od grožđa ubranog na lokalitetima od Covăsânţ do Lipova

— Miris: aroma zrelog šumskog voća: kupina i borovnica

— Okus: uravnotežen, postojan, blag.

18. Syrah:

— Izgled: bistar

— Boja: svijetlocrvena

— Miris: cvjetni bouquet s vrlo intenzivnim aromama začina

— Okus: postojan, s naznakama smokve, fine trpkosti.

19. Novac:

— Izgled: bistar, proziran

— Boja: intenzivna rubin-crvena s grimiznim nijansama

— Miris: bouquet borovnice i pikantne arome crnog papra

— Okus: dobro integrirani tanini, postojan, fine kiselosti.

20. Plavi portugizac:

— Izgled: bistar

— Boja: intenzivna opeka-crvena

— Miris: bouquet crvenog voća, ogrozda i ribiza

— Okus: gladak, blago trpak, fine kiselosti, kod rane berbe zadržava svoj tipični karakter, osobito na lokalitetima pogodnim za uzgoj crnih sorti.

21. Sangiovese:

— Izgled: bistar

— Boja: trešnja-crvena

— Miris: bouquet zrelog bobičastog voća i grožđa, harmoničan kod berbi iz sjevernog dijela vinograda

— Okus: trpak, fine kiselosti, živahan, lagan.

22. Cadarcă:

— Izgled: bistar

— Boja: svijetlocrvena

— Miris: aroma šumskog voća

— Okus: baršunast, malo kiselkast, blago trpak.

Opća analitička svojstva

Najmanji stvarna alkoholna jakost (% vol.) 10 Najmanja ukupna kiselost (g/l) 4,5 (izraženo kao vinska kiselina) Najveći sadržaj hlapljivih kiselina (g/l) 1,2 Najveći ukupni sadržaj sumporova dioksida (mg/l) 300

5. Postupci proizvodnje vina

(a) Osnovni enološki postupci

Enološki postupci

Relevantna ograničenja u pogledu proizvodnje vina

Pojačavanje prirodne alkoholne jakosti dopušteno je samo pod propisanim uvjetima. Ukupna prirodna alkoholna jakost izražena u % vol. alkohola smije se povećati samo:

(a) dodavanjem koncentriranog mošta od grožđa ili rektificiranog koncentriranog mošta od grožđa u slučaju svježeg grožđa, djelomično fermentiranog mošta od grožđa ili mladog vina u vrenju;

(b) dodavanjem koncentriranog mošta od grožđa ili rektificiranog koncentriranog mošta od grožđa ili djelomičnom koncentracijom uključujući obrnutu osmozu u slučaju mošta od grožđa.

U proizvodnji vina s oznakom zemljopisnog podrijetla „Dealurile Zarandului” dodavanje saharoze nije dopušteno.

(b) Najveći urodi

Proizvodnja grožđa: Sorte fetească regală, mustoasă de Măderat plavi portugizac i sangiovese

15 000 kilograma grožđa po hektaru

Proizvodnja grožđa: sorte furmint, furmint de miniş, rajnski rizling, laški rizling, merlot, fetească neagră i novac

12 500 hektolitara po hektaru

Proizvodnja grožđa: sorte burgund mare, cadarcă, fetească albă

12 500 hektolitara po hektaru

Proizvodnja grožđa: sorte muscat ottonel, sivi pinot, chardonnay, sauvignon, traminer roz, cabernet sauvignon, crni pinot i syrah

10 000 hektolitara po hektaru

Proizvodnja vina, bijela vina

95 hektolitara po hektaru

Proizvodnja vina, crno vino, rosé, aromatizirana vina

85 hektolitara po hektaru

6. Ograničeno područje

okrug Arad, vinograd Miniș-Măderat, centri:

Miniș, lokaliteti:

— grad Lipova (Lipova i Radna)

— Zăbrani (sela Zăbrani i Neudorf)

— Frumușeni (selo Frumușeni)

— Păuliș (sela Păuliș i Barațca)

— Ghioroc (sela Miniș, Ghioroc i Cuvin)

— Covăsânț (selo Covăsânț)

Măderat, lokaliteti:

— Șiria (sela Șiria, Galșa i Mâsca)

— grad Pâncota (Pâncota i selo Măderat)

— Târnova (sela Târnova, Dud, Agrişu Mare i Drauţ)

— grad Ineu (Ineu i selo Mocrea)

— Șilindia (sela Șilindia, Satu Mic i Luguzău)

Dealul Viilor, lokaliteti:

— Șagu (sela Șagu, Cruceni, Fiscut, Firiteaz i Hunedoara Timișană)

Dorobanți, lokaliteti:

— Curtici (selo Dorobanți)

7. Glavne sorte vinove loze

Cadarcă N

Burgund mare N

Sivi pinot G

Fetească neagră N

Muscat ottonel B

Cabernet sauvignon N

Sauvignon B

Merlot N

Fetească regală B

Fetească albă B

Furmint de miniş B

Furmint B

Chardonnay B

Novac N

Mustoasă de Măderat B

Syrah N

Sangiovese N

Traminer roz Rs

Laški rizling B

Rajnski rizling B

Plavi portugizac N:

Crni pinot N

8. Opis povezanosti

Povezanost s ograničenim područjem

Specifične prirodne čimbenike daje podbrežje planine Zarand koje karakteriziraju skeletna tla bogata željezom i mikroelementima. U tim udolinama među brdima vladaju specifični topo-klimatski uvjeti, koji se mogu razlikovati od vinograda do vinograda, pri čemu su uvjeti u pogledu geoklimatskog položaja i sorte vinove loze koja se uzgaja slični.

Nasadi vinove loze uglavnom su okrenuti prema jugu, uz nekoliko iznimki s jugozapadnom i jugoistočnom ekspozicijom. Zato se vinogradi koji se nalaze na istoj zemljopisnoj širini i duljini i u kojima se uzgaja ista sorta vinove loze međusobno razlikuju po brojnim topo-klimatskim značajkama. Strme terasaste padine na kojima se uzgaja vinova loza razbijaju i ograničavaju snagu vjetrova i strujanja hladnoga zraka. Za mirna vremena zagrijavanje padina osigurava blago strujanje zraka što povoljno djeluje na fiziološke procese biljaka i rezultira posebnim karakteristikama grožđa. Padine sprečavaju zadržavanje viška vode, što pridonosi zagrijavanju tla i sprečava nastanak sive plijesni.

Mikroklima s mediteranskim utjecajima rezultira ranim, vlažnim proljećima i dugim, toplim, suhim jesenima. Ekoklimatski podaci: prosječna godišnja temperatura: 11,2 °C, ukupna godišnja količina oborina: 644 mm, ukupne aktivne temperature: 3 291 C, ukupan broj sunčanih sati: 1 490, ukupna količina aktivnih oborina: 365 mm. Desetogodišnja prosječna relativna vlažnost iznosi oko 75 %. Vina dobivena sa skeletnih tala koja sadržavaju željezo imaju svijetlocrvenu boju s dubokim rubin-crvenim nijansama i vrlo su izdašna i izražajna.

Organoleptičkim ispitivanjem vina proizvedenih na podbrežju planine Zarand utvrđena je vrlo intenzivna boja crnih vina, s izraženim plavkastim nijansama kod mladih vina, koje se tijekom dozrijevanja pretvaraju u opeka-crvenu. Od trpkog okusa tanina kod mladog vina, vino starenjem dobiva uravnotežen, jak, ugodan, pun i baršunast okus.

Bijela vina koja se proizvode oko mjestā Lipova, Zăbrani i Neudorf imaju tipičnu mineralnost i okus vina iz južnog dijela vinogradarskog područja Miniș-Măderat. Zahvaljujući obilatosti berbi, to su vina relativno visoke kiselosti (nešto niže na prvi okus) i zaokružene primarne arome. Nasuprot tome crna vina imaju specifičnu duboku boju karakterističnu za čitavo vinogradarsko područje Miniș-Măderat: tamna ali jarka rubin-crvena pozadina s grimiznim odsjajem. Vina su ekstraktivna. Prema statistikama ONVPV-a za 2012., 2013. i 2014. sadržaj suhog ekstrakta bijelih vina može dosegnuti razine do 19-20 g/l (sauvignon), dok kod crnih vina može ići do 27,55 g/l (cabernet sauvignon). Vina proizvedena u sjevernom dijelu regije (Dud, Agrișu Mare, Luguzău) finija su i imaju izraženiju kiselost, zahvaljujući istoj izraženoj ekstraktivnosti: 19,44 g/l za bijela vina (sivi pinot i sauvignon) i 27,63 g/l za crna vina (merlot).

Opis vina koja se proizvode na lokalitetima na koje je područje prošireno objašnjava njihove analitičke i organoleptičke specifičnosti. Komparativna analiza vina proizvedenih u zadnje četiri godine berbe od nekoliko sorti vinove loze koje se uzgajaju i na starom području i na nedavno uključenim lokalitetima pokazuje sljedeće: prirodna alkoholna jakost za sortu mustoasă de Măderat kreće se od 11,76 % vol. do 12,30 % vol., ukupni udio vinske kiseline iznosi 6,0 g/l, a ukupna količina suhog ekstrakta od 18,15 do 19,85 g/l; za sortu laški rizling prirodna alkoholna jakost kreće se od 10,60 % vol. do 12,35 % vol., ukupna količina vinske kiseline iznosi 5,20 – 6,30 g/l, a ukupna količina suhog ekstrakta od 17,20 do 21,10 g/l; za sortu merlot prirodna alkoholna jakost kreće se od 12,50 % vol. do 13,00 % vol., ukupna količina vinske kiseline iznosi 6,10 – 6,50 g/l, a ukupna količina suhog ekstrakta od 24,65 do 27,55 g/l; za sortu cabernet sauvignon prirodna alkoholna jakost kreće se od 12,20 % vol. do 12,60 % vol., ukupna količina vinske kiseline iznosi 4,70 – 6,69 g/l, a ukupna količina suhog ekstrakta od 20,63 do 24,75 g/l. Bijele sorte koje se uzgajaju na lokalitetima Lipova, Radna, Zăbrani, Neudorf, Păuliş i Baraţca vrlo su slične u pogledu svježine i voćnosti. Izrazito slični sekundarni okusi uočavaju se kod bijelih vina iz nasada na lokalitetima Şagu, Cruceni, Fiscut, Firiteaz, Hunedoara Timişană i Frumuşeni. Smeđe tlo černozem na lokalitetima Şilindia, Satu Mic, Luguzău, Dud i Agrişu Mare daje vina koja su ekstraktivna, punog tijela i intenzivna okusa. Nije slučajnost da se na ovom području vinova loza uzgaja od davnina.

9. Osnovni dodatni uvjeti

Pravni okvir:

U nacionalnom zakonodavstvu

Vrsta dodatnog uvjeta:

Dodatne odredbe u pogledu označivanja

Opis uvjeta:

Nema dodatnih odredbi

10. Poveznica na specifikaciju proizvoda

http://www.onvpv.ro/sites/default/files/caiet_de_sarcini_ig_dealurile_zarandului_modif_cf_notif_133_2016_accept_changes_18032016.pdf